**Nadlimitná zákazka zadávaná postupom verejnej súťaže podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)**

##### SÚŤAŽNÉ PODKLADY

Predmet zákazky:

**Ekonomický informačný systém pre BBSK a OvZP.**

V Banskej Bystrici, júl 2025

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI

9. VYSVETLENIE A ZMENY

10. OBHLIADKA MIESTA USKUTOČNENIA PREDMETU ZÁKAZKY

11. VYHOTOVENIE PONUKY

12. JAZYK PONUKY

13. MENA A CENY UVÁDZANÉ V PONUKE

14. OBSAH PONUKY

15. NÁKLADY NA PONUKU

16. PREDKLADANIE PONÚK

17. OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. PRAVIDLÁ ELEKTRONICKEJ AUKCIE

21. INFORMÁCIA O VÝSLEDKU VYHODNOTENIA PONÚK

22. UZAVRETIE ZMLUVY

23. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

PRÍLOHY

Príloha č. 1 súťažných podkladov – Zmluva o dielo a poskytovaní dohodnutej úrovne služieb ERP vrátane príloh

Príloha č. 2 súťažných podkladov – Čestné vyhlásenie k uplatňovaniu medzinárodných sankcií

Príloha č. 3 súťažných podkladov – Čestné vyhlásenie o splnení podmienky účasti §32 ods. 1 písm. a) u iných osôb § 32 ods. 7 v spojitosti s § 32 ods. 8 ZVO

1. POKYNY NA VYPRACOVANIE PONUKY
2. **IDENTIFIKÁCIA VEREJNÉHO OBSTARÁVATEĽA**
   1. Verejný obstarávateľ

**Názov:** Banskobystrický samosprávny kraj

**Sídlo:** Námestie SNP 23, 974 01 Banská Bystrica

**Zastúpený:** Mgr. Ondrej Lunter, predseda

**IČO:** 37828100

**Komunikačné rozhranie:** <https://josephine.proebiz.com>

**Adresa profilu:** <https://www.uvo.gov.sk/vyhladavanie-profilov/zakazky/3406>

* 1. V prípade tohto verejného obstarávania poskytuje verejnému obstarávateľovi podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm. a) ZVO:

**Názov:** Centrum zdieľaných služieb BBSK, s. r. o.

**IČO:** 56931654

**Sídlo:**  Námestie SNP 23/23, 974 01 Banská Bystrica

**Komunikačné rozhr.:** https://josephine.proebiz.com/

**Kontaktná osoba vo veciach procesu verejného obstarávania:** Monika Debnárová – konzultantka pre verejné obstarávanie, [monika.debnarova@zdielanesluzby.sk](mailto:monika.debnarova@zdielanesluzby.sk), +421 949 014 601

1. **PREDMET ZÁKAZKY**
   1. Predmetom zákazky je poskytnutie služieb – dodanie ekonomického informačného systému (ďalej len „ERP“), implementácia ERP a poskytovanie aplikačnej podpory. Obstaranie, implementácia a aplikačná podpora pre aplikáciu (mobilnú a webovú) pre schvaľovanie, podpisovanie dokumentov a na prácu so skladovou, majetkovou a personálnou evidenciou s napojením na ERP. Verejný obstarávateľ požaduje od budúceho zhotoviteľa dodať ERP, ktorý bude spĺňať podmienky na základe „Projektu ERP pre obeh dokladov“ s prepojením na aplikáciu s webovým rozhraním. Podrobná špecifikácia je uvedená v Zmluve o dielo a poskytovaní dohodnutej úrovne služieb ERP a jej prílohách (ďalej len „zmluva“).
   2. Spoločný slovník obstarávania (CPV).

Hlavný predmet: hlavný slovník: 48000000-8 Softvérové balíky a informačné systémy

Doplnkový predmet: 72262000-9 Vývoj softvéru

72250000-2 Služby týkajúce sa podpory systému

* 1. Predpokladaná hodnota zákazky je stanovaná v súlade s § 6 ZVO. Verejný obstarávateľ uvádza, že zákazka svojou predpokladanou hodnotou zákazky je nadlimitnou zákazkou, avšak verejný obstarávateľ nezverejňuje jej výšku. Stanovené podmienky účasti ponuky sú nastavené primerane k použitému postupu zadávania zákazky.
  2. Predmet zákazky **nie je** rozdelený na časti, uchádzači predložia ponuku na celý predmet zákazky.
  3. Odôvodnenie nerozdelenia predmetu zákazky na časti.

Predmetom zákazky dodanie ekonomického informačného systému, jeho implementácia a poskytovanie aplikačnej podpory.

Z preambuly smernice Európskeho parlamentu a Rady EÚ č. 2014/24/EÚ o verejnom obstarávaní a o zrušení smernice 2004/18/ES (recitál 78) pritom vyplýva, že ak sa verejný obstarávateľ rozhodne, že by nebolo vhodné rozdeliť zákazku na časti, dôvodom takéhoto rozhodnutia by napríklad mohlo byť, že potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky.

Po dôkladnom preskúmaní a následnom zvážení následkov možného rozdelenia predmetu zákazky na časti má verejný obstarávateľ za to, že ak by sa obstarávaný predmet zákazky rozdelil na časti, v rámci ktorých by umožnil uchádzačom predkladať ponuky na samostatné časti predmetu zákazky, a v ktorých by napokon mohlo byť viacero rôznych úspešných dodávateľov, tak potreba koordinácie dodávateľov jednotlivých častí zákazky, ktorá by bola pre riadene plnenie celého obstarávaného predmetu zákazky nevyhnutná, by mohla predstavovať vážne riziko ohrozenia riadneho plnenia obstarávanej zákazky a takýto stav je vo svojej podstate pre verejného obstarávateľa nepredstaviteľný.

Verejný obstarávateľ posúdil všetky okolnosti, pričom dospel k záveru, že delenie predmetu zákazky nie je účelné, naopak bolo by výrazne kontraproduktívne, a to najmä z dôvodov, že rozdelenie zákazky na časti by pri poskytovaní služieb spôsobovalo časové, personálne, organizačné a právne prekážky, ktoré by sťažovali dodať systém, implementovať ho a poskytovať aplikačnú podporu, zároveň rozdelením zákazky by sa oslabila pozícia verejného obstarávateľa z hľadiska držania záruky a z hľadiska praktickej možnosti vymáhania zodpovednosti u dodávateľov.

Verejný obstarávateľ pristúpil k nerozdeleniu predmetu zákazky na časti, ktoré odôvodňuje v súlade s § 28 ods. 2 ZVO v zmysle vyššie uvedeného.

* 1. Verejný obstarávateľ s cieľom nastavenia verejného obstarávania tak, aby bolo vytvorené zdravé konkurenčné prostredie a poskytnutia dostatočného objemu informácií účastníkom relevantného trhu potrebných na prípravu kvalitnej cenovej ponuky zrealizoval predbežné trhové konzultácie (ďalej aj „PTK“). Dokumentácia súvisiaca s PTK je zverejnená na:

https://josephine.proebiz.com/sk/tender/62980/summary

1. **VARIANTNÉ RIEŠENIE**
   1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.
2. **MIESTO, TERMÍN DODANIA A SPÔSOB PLNENIA PREDMETU ZÁKAZKY**
   1. Miestom odovzdania diela je sídlo verejného obstarávateľa uvedené v bode 1.1 tejto časti súťažných podkladov.
   2. Vykonávanie diela sa bude uskutočňovať na mieste adresy sídla verejného obstarávateľa, ak z jednotlivých úkonom podľa Harmonogramu nevyplýva, že je potrebné ich vykonať na inom mieste.
   3. Časové míľniky dodania sú uvedené v bode 4.1 Zmluvy a v prílohe č. 3 Zmluvy – Harmonogram.
3. **ZDROJ FINANČNÝCH PROSTRIEDKOV**
   1. Predmet zákazky bude financovaný z vlastných zdrojov verejného obstarávateľa.
4. **DRUH ZÁKAZKY**
   1. Podrobné vymedzenie záväzných zmluvných podmienok na uskutočnenie predmetu zákazky, ktoré musia byť obsiahnuté v uzatvorenej Zmluve, obsahuje časť C. Obchodné podmienky, D. Spôsob určenia ceny a prílohy týchto SP. Verejný obstarávateľ bude od úspešného uchádzača požadovať záväzne dodržať minimálne zmluvné podmienky uvedené v časti C. Obchodné podmienky a v prílohách týchto SP.
5. **LEHOTA VIAZANOSTI PONUKY**
   1. Zábezpeka ponuky sa nevyžaduje, z uvedeného dôvodu verejný obstarávateľ neurčuje lehotu viazanosti ponúk.
6. **KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**
   1. Poskytovanie vysvetlení, odovzdávanie podkladov a **komunikácia** (ďalej len „komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
   2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi **počas celého procesu verejného obstarávania**.
   3. Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Edge,
* Mozilla Firefox verzia 13.0 a vyššia alebo
* Google Chrome
  1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
  2. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  3. Ak je odosielateľom informácie záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).
  5. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom/informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.
  6. Podania a dokumenty súvisiace s uplatnením námietok sa riadia pravidlami podľa § 170 a nasl. ZVO.

1. **VYSVETLENIE A ZMENY**
   1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
   2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred, alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.
  1. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

1. **OBHLIADKA MIESTA USKUTOČNENIA PREDMETU ZÁKAZKY**
   1. Neaplikuje sa.
2. **VYHOTOVENIE PONUKY**
   1. **Ponuka**, pre účely zadávania tejto zákazky, **je prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie **pri dodržaní podmienok stanovených verejným obstarávateľom bez určovania svojich osobitných podmienok.**
   2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.
   3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže.

* 1. Pri tvorbe ponuky uchádzačom, ktorá bude po ukončení procesu verejného obstarávania podľa § 64 ZVO zverejnená na profile verejného obstarávateľa, je potrebné dbať na ochranu tých častí dokumentov, informácií a údajov v ponuke, ktoré podliehajú ochrane podľa osobitných predpisov.
  2. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.
  3. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.
  4. Uchádzač môže predbežne nahradiť doklady, prostredníctvom ktorých preukazuje splnenie podmienok účasti **v zmysle § 39 ZVO Jednotným európskym dokumentom**. V takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu.
  5. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.
  6. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).
  7. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

1. **JAZYK PONUKY**
   1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
2. **MENA A CENY UVÁDZANÉ V PONUKE**
   1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.
   2. Uchádzač navrhovanú zmluvnú cenu uvedie v zložení:

* cena v EUR bez dane z pridanej hodnoty (DPH)
* výška DPH v EUR
* cena v EUR s DPH
  1. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.
  2. V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).
  3. Uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do návrhu na plnenie kritérií. Všetky ceny, resp. návrhy na plnenie kritérií predložené uchádzačom musia zohľadňovať primerané, preukázateľné náklady a primeraný zisk.

1. **OBSAH PONUKY**
   1. Záujemca je povinný pri zostavovaní ponuky dodržať obsah uvedený v bode 14.2. tejto časti SP, pričom dodrží ustanovenia uvedené v bode 11. tejto časti SP.
   2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:
      1. Doklady a dokumenty na preukázanie **splnenia podmienok účasti** vo verejnom obstarávaní, požadovaných v oznámení o vyhlásení verejného obstarávania a v časti **F. Podmienky účasti uchádzačov** týchto SP.
      2. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné za účelom riadneho plnenia zmluvy podľa ZVO a príslušných všeobecne záväzných právnych predpisov.**
      3. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
      4. **NÁVRH UCHÁDZAČA NA PLNENIE KRITÉRIÍ**, vypracovaný podľa časti **E. Kritéria na hodnotenie ponúk a pravidlá ich uplatnenia**, časti **D. Spôsob určenia ceny** a podľa časti „G. Návrh uchádzača na plnenie kritérií. Formulár „Návrh na plnenie kritérií“ musí byť **podpísaný** osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.
      5. Ďalšie dokumenty, ak to vyžadujú tieto SP.
   3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:
      1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.
      2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, e-mail.
   4. V predloženej ponuke prostredníctvom systému JOSEPHINE musia byť predložené doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne, a ktoré je možné predložiť vo forme .pdf súborov alebo vo forme elektronickej. V prípade predloženia dokladov vo forme:

* .pdf súborov je potrebné predložiť scany dokladov a dokumentov s podpisom oprávnenej osoby;
* elektronickej je potrebné predložiť doklady a dokumenty **vo formáte elektronického dokumentu opatreného kvalifikovaným elektronickým podpisom**.

1. **NÁKLADY NA PONUKU**
   1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
2. **PREDKLADANIE PONÚK**
   1. **Ponuky** musia byť doručené **v lehote na predkladanie ponúk**, ktorá je uvedená v **oznámení o vyhlásení verejného obstarávania**, prostredníctvom ktorej bolo vyhlásené toto verejné obstarávanie. **Ponuka uchádzača predložená po uplynutí lehoty na predkladanie ponúk sa elektronicky neotvorí.**
   2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.
   3. Na ponuky predložené iným spôsobom (v listinnej podobe) sa nebude prihliadať.
   4. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
   5. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:
3. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
4. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
5. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
6. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.
   1. Autentifikovaný uchádzač si po prihlásení do systému JOSEPHINE v Prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
   2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>
   3. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
   4. Ak ponuka obsahuje dôverné informácie, uchádzač ich v ponuke viditeľne označí.
   5. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na e-mailovú adresu užívateľa uchádzača, ktorý ponuku nahral).
   6. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
   7. Ak uchádzač nevypracoval ponuku sám, uvedie v súlade s § 49 ods. 5 ZVO v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
7. **OTVÁRANIE PONÚK**
   1. Otváranie ponúk sa uskutoční elektronicky, spôsobom podľa **§ 52 ods. 2 ZVO**.
   2. **Miestom** „on-line“ sprístupnenia ponúk **je webová adresa** <https://josephine.proebiz.com/> a totožná záložka ako pri predkladaní ponúk. **Čas** otvárania ponúk **je uvedený** v oznámení o vyhlásení verejného obstarávania.
   3. On-line sprístupnenia ponúk **sa môže zúčastniť iba uchádzač, ktorého ponuka bola predložená** **v lehote na predkladanie ponúk**. Pri on-line sprístupnení budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.
   4. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.
8. **VYHODNOTENIE SPLNENIA PODMIENOK ÚČASTI**
   1. Verejný obstarávateľ v zmysle § 66 ods. 7 písm. b) ZVO rozhodol, že vyhodnotenie splnenia podmienok účasti podľa ust. § 40 ZVO a vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO sa uskutoční po vyhodnotení ponúk na základe kritérií na vyhodnotenie ponúk.
   2. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. 4 ZVO.
   3. V zmysle § 152 ods. 5 ZVO, verejný obstarávateľ je bez ohľadu na § 152 ods. 4 ZVO oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.
9. **VYHODNOCOVANIE PONÚK** 
   1. Verejný obstarávateľ v zmysle § 66 ods. 7 písm. b) ZVO rozhodol, že vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO a vyhodnotenie ponúk z hľadiska splnenia podmienok účasti podľa ust. § 40 ZVO sa uskutoční po vyhodnotení ponúk na základe kritérií na vyhodnotenie ponúk.
   2. Návrhy na plnenie kritérií sa budú vyhodnocovať podľa určených kritérií na hodnotenie ponúk bližšie špecifikovaných v časti E. súťažných podkladov.
10. **PRAVIDLÁ ELEKTRONICKEJ AUKCIE**
    1. Nepoužije sa.
11. **INFORMÁCIA O VÝSLEDKU VYHODNOTENIA PONÚK**
    1. Verejný obstarávateľ je povinný po vyhodnotení ponúk, po ukončení postupu podľa § 55 ods. 1 ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámiť všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podal námietky proti vylúčeniu, pričom úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom obsahuje najmä:
12. identifikáciu úspešného uchádzača alebo uchádzačov,
13. informáciu o charakteristikách a výhodách prijatej ponuky alebo ponúk,
14. výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa § 33 ods. 2 ZVO a osoby poskytujúcej technické a odborné kapacity podľa § 34 ods. 3 ZVO,
15. lehotu, v ktorej môže byť doručená námietka.
16. **UZAVRETIE ZMLUVY**
    1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 ZVO a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmlúv mať v registri partnerov verejného sektora zapísaných konečných užívateľov výhod.
    2. Verejný obstarávateľ v zmysle § 42 ods. 12 ZVO určuje nasledovné osobitné podmienky súvisiace s predmetom zákazky týkajúce sa ekonomických, sociálnych a kvalitatívnych hľadísk. Verejný obstarávateľ tak v zmysle § 56 ods. 7 ZVO požaduje od úspešného uchádzača (zhotoviteľa), aby predložil verejnému obstarávateľovi v lehote **do 10 pracovných dní** odo dňa doručenia písomnej výzvy na poskytnutie súčinnosti potrebnej na uzavretie zmluvy doklady a dokumenty spôsobom **podľa písmena A) aj B)** nasledovne:
17. **Elektronicky** prostredníctvom komunikačného rozhrania systému JOSEPHINE:
18. **Vyplnenú a podpísanú zmluvu** vrátane všetkých relevantných príloh (príloha č. 1 SP), t.j.:

* Príloha č. 1 – Opis predmetu zákazky (nemenná príloha)
* Príloha č. 2 – Cenová ponuka Zhotoviteľa predložená do Verejného obstarávania (návrh na plnenie kritéria)
* Príloha č. 3 – Harmonogram (nemenná príloha)
* Príloha č. 4 – Zoznam subdodávateľov s uvedením identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; V prípade, že uchádzač nevyužije subdodávateľov predloží čestné vyhlásenie, že na plnenie zmluvy nebudú využití subdodávatelia.
* Príloha č. 5 – Formulár reportov (nemenná príloha)
* Príloha č. 6 – Požiadavky Objednávateľa na Prototyp (nemenná príloha)
* Príloha č. 7 – Migrácia (nemenná príloha)

1. **Dôkaz o existencii poistenia** v súlade s bodom 9.1 Zmluvy.
2. **Doklad preukazujúci poskytnutie zábezpeky** vo výške **10 %** z ceny za Dielo na zabezpečenie riadneho plnenia/splnenia Diela, a to v súlade s bodom 9.2 Zmluvy.
3. Čestné vyhlásenie k uplatňovaniu medzinárodných sankcií (príloha č. 2 SP). Tento dokument musí byť podpísaný štatutárnym zástupcom alebo osobou oprávnenou konať za uchádzača.

**Vyššie uvedené dokumenty je potrebné predložiť vo forme:**

* scanov originálov alebo úradne overených fotokópií (formát .pdf) **alebo**
* elektronických dokumentov podpísaných kvalifikovaným elektronickým podpisom.

1. **Do podateľne verejného obstarávateľa** doručiť vyplnené a podpísané zmluvy s platnosťou originálu vrátane všetkých relevantných príloh a v stanovenom počte vyhotovení jedným z nasledovných spôsobov:
2. **Listinne** osobnealebo prostredníctvom pošty alebo inej doručovacej služby na adresu verejného obstarávateľa: Banskobystrický samosprávny kraj, Námestie SNP 23, 974 01 Banská Bystrica (použije sa v prípade, **ak hospodársky subjekt nie je povinný využívať elektronickú schránku pre účely komunikácie s orgánmi verejnej moci**);
3. **Elektronicky** do elektronickej podateľne verejného obstarávateľa **len prostredníctvom elektronickej schránky zriadenej/vytvorenej Slovensko.sk** s kvalifikovaným elektronickým podpisom osôb oprávnených konať za uchádzača (počet vyhotovení elektronicky podpísanej zmluvy je 1).  **Zmluva musí byť podpísaná aj odoslaná len cez Slovensko.sk**
   1. Verejný obstarávateľ vyhodnotí pred podpisom zmluvy doklady a dokumenty podľa bodu 22.2. z pohľadu obsahovej a vecnej správnosti. Nepredloženie dokladov a dokumentov podľa bodu 22.2. bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 5 ZVO v lehote určenej podľa § 56 ods. 7 ZVO.
   2. **V súlade s § 56 ods. 5 ZVO si verejný obstarávateľ vyhradzuje právo pred uzavretím zmluvy uskutočniť s úspešným uchádzačom alebo uchádzačmi rokovania výhradne o znížení zmluvnej ceny.**
   3. Zmluva nadobúda platnosť dňom jej podpisu oboma Zmluvnými stranami a účinnosť v deň nasledujúci po dni jej zverejnenia v Centrálnom registri zmlúv /www.crz.gov.sk/ v súlade s § 47a Občianskeho zákonníka v spojení s § 5a Zákona o slobode informácií.
   4. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy, najmä, aby včas zabezpečili registráciu do Registra partnerov verejného sektora (podľa zákona č. 315/2016 Z. z.), resp. overili registráciu v Registri partnerov verejného sektora podľa § 22 zákona č. 315/2016 Z. z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z. z. Uchádzač bude postupovať pri registrácií podľa zákona č. 315/2016 Z. z.
4. **ZÁVEREČNÉ USTANOVENIA**
   1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.
   2. Verejný obstarávateľ zruší vyhlásený postup zadávania zákazky, ak bude splnená niektorá z podmienok v súlade s § 57 ods. 1 ZVO. Verejný obstarávateľ môže zrušiť vyhlásený postup zadávania zákazky, ak nastanú okolnosti podľa § 57 ods. 2 ZVO.
   3. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.
5. OPIS PREDMETU ZÁKAZKY
6. **ZÁKLADNÉ ÚDAJE CHARAKTERIZUJÚCE PREDMET ZÁKAZKY**
   1. Predmetom zákazky je poskytnutie služieb – dodanie ekonomického informačného systému (ďalej len „ERP“), implementácia ERP a poskytovanie aplikačnej podpory. Obstaranie, implementácia a aplikačná podpora pre aplikáciu (mobilnú a webovú) pre schvaľovanie, podpisovanie dokumentov a na prácu so skladovou, majetkovou a personálnou evidenciou s napojením na ERP. Verejný obstarávateľ požaduje od budúceho zhotoviteľa dodať ERP, ktorý bude spĺňať podmienky na základe „Projektu ERP pre obeh dokladov“ s prepojením na aplikáciu s webovým rozhraním.
   2. Spoločný slovník obstarávania (CPV).

Hlavný predmet: hlavný slovník: 48000000-8 Softvérové balíky a informačné systémy

Doplnkový predmet: 72262000-9 Vývoj softvéru

72250000-2 Služby týkajúce sa podpory systému

1. **VŠEOBECNÉ A KVALITATÍVNE POŽIADAVKY NA PREDMET ZÁKAZKY**
   1. Miestom odovzdania diela je sídlo verejného obstarávateľa uvedené v bode 1.1 tejto časti súťažných podkladov.
   2. Vykonávanie diela sa bude uskutočňovať na mieste adresy sídla verejného obstarávateľa, ak z jednotlivých úkonom podľa Harmonogramu nevyplýva, že je potrebné ich vykonať na inom mieste.
   3. Časové míľniky dodania sú uvedené v bode 4.1 Zmluvy a v prílohe č. 3 Zmluvy – Harmonogram.
   4. **Minimálne požiadavky na opis predmetu zákazky ERP sú uvedené v prílohe zmluvy, predovšetkým:**

* Príloha č. 1 – **Opis predmetu zákazky**. Obsahom tejto prílohy sú požiadavky na ERP, opis ERP, integrácie, opis aplikácie na schvaľovanie a správu zamestnanca, technické požiadavky, počet používateľov ERP, migrácia, nasadenie, testovanie, školenia, dokumentácia, charakteristika a špecifikácia modulov, opis procesov v rámci modulov. Súčasťou tejto prílohy sú aj schémy (schéma vybraných procesov modulov a procesná schéma).
* Príloha č. 3 – **Harmonogram**, v ktorom je podrobne vymedzená postupnosť jednotlivých činností, dĺžka ich trvania, ako aj popis a výstup každej činnosti.
* Príloha č. 6 – **Požiadavky** verejného obstarávateľa **na Prototyp**.
* Príloha č. 7 – **Migrácia** – požiadavky na ERP migráciu.
  1. Uchádzač je povinný pripraviť a vypracovať svoju ponuku s odbornou starostlivosťou, pričom musí vychádzať z podkladov a podmienok stanovených v týchto SP a ich prílohách. **Verejný obstarávateľ žiada všetkých uchádzačov, aby všetky uvedené skutočnosti zohľadnili pri príprave svojej ponuky.**

1. **DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY**
   1. Uchádzač vo svojej ponuke predloží vyplnený návrh uchádzača na plnenie kritérií podľa časti G. súťažných podkladov.
2. OBCHODNÉ PODMIENKY
3. Verejný obstarávateľ určuje svoje obchodné podmienky realizácie predmetu zákazky v zmluve, ktorá bude uzavretá s úspešným uchádzačom za splnenia podmienok uvedených v týchto SP. Zmluva tvorí Prílohu č. 1 týchto SP. Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v záväznom návrhu zmluvy.
4. Verejný obstarávateľ považuje zmluvné podmienky uvedené v Prílohe č. 1 týchto SP za nemenné, s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (zhotoviteľovi) zvýhodňovali (išli by v neprospech úspešného uchádzača).
5. Zmluva nadobúda platnosť dňom jej podpisu oboma Zmluvnými stranami a účinnosť v deň nasledujúci po dni jej zverejnenia v Centrálnom registri zmlúv /www.crz.gov.sk/ v súlade s § 47a Občianskeho zákonníka v spojení s § 5a Zákona o slobode informácií.
6. Súčasťou zmluvy o dielo sú aj Nástroje zabezpečenia ako sú **poistenie a zábezpeka**. Podrobné podmienky súvisiace s uplatnením nástrojov zabezpečenia sú uvedené v **čl. 9 Zmluvy**.
7. SPÔSOB URČENIA CENY
8. Do konečnej (ponukovej) ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa časti B. Opis predmetu zákazky, podľa požiadaviek uvedených v zmluve.
9. V cene musia byť zahrnuté všetky náklady spojené s poskytnutím/realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky/zmluvy.
10. Navrhnutá cena bude v ponuke v členení:

* celková cena diela v EUR bez DPH,
* sadzba DPH a výška DPH v EUR,
* celková cena diela v EUR vrátane DPH.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že uchádzač nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (osobou povinnou platiť DPH je v prípade úspešnosti jeho ponuky verejný obstarávateľ).

1. KRITÉRIÁ NA HODNOTENIE PONÚK A PRAVIDLÁ ICH UPLATNENIA
2. Ponuky sa vyhodnocujú na základe najlepšieho pomeru ceny a kvality.
3. Stanovené kritériá:
4. **Kritérium K1 – Cena**
5. Kritérium K1 sa vyhodnocuje na základe najnižšej ceny. Pod cenou sa rozumie celková cena za predmet zákazky v EUR s DPH zaokrúhlená na dve desatinné miesta. Navrhovaná cena musí vychádzať zo zmluvy a jej príloh a musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky. Uchádzač je povinný do navrhovanej ceny zahrnúť všetky priame a nepriame náklady a riziká všetkých druhov, v takej výške ako sú potrebné pre riadne realizovanie zákazky v súlade so Zmluvou.
6. Verejný obstarávateľ na tomto mieste upozorňuje, že stanovuje **maximálnu prípustnú cenu za Dielo** (v zmysle čl. 12 bodu 2.2 písm. b) Zmluvy) na sumu **1 500 000,00** EUR s DPH. V prípade, ak uchádzač predloží cenu vyššiu ako je vyššie uvedená maximálna cena, verejný obstarávateľ vyzve uchádzača na vysvetlenie jeho ponuky, v ktorom uvedie, že upravuje cenu za Dielo v jeho ponuke na sumu 1 500 000,00 EUR s DPH, čím upravuje o rovnakú sumu aj celkovú cenu za predmet zákazky (hodnotu kritéria K1). V prípade, ak uchádzač takúto úpravu neakceptuje (buď zamietnutím úpravy alebo nedoručením vyjadrenia v stanovenej lehote), jeho ponuka bude vyhodnotená ako nespĺňajúca požiadavky verejného obstarávateľa na predmet zákazky s následkom jej vylúčenia z verejného obstarávania.
7. **Kritérium K2 – Lehota dodania**
8. Kritériom K2 je lehota dodania, pod ktorou sa má na mysli lehota splnenia míľnika č. 2e podľa prílohy č. 3 Zmluvy. **Maximálna prípustná hodnota lehoty pre splnenie míľnika č. 2e je 200 pracovných dní** odo dňa účinnosti zmluvy. **Minimálna hodnota lehoty pre splnenie míľnika č. 2e, pri ktorej** bude verejný obstarávateľ zvýhodňovať ponuku uchádzača v rámci tohto kritéria, je **150 pracovných dní.** Uchádzač môže ponúknuť aj nižšiu hodnotu kritéria ako je 150, avšak táto hodnota nebude mať vplyv na maximálnu peňažnú hodnotu, ktorú môže získať za toto kritérium.
9. Cena za každý deň, o ktorý sa uchádzač zaviaže so skorším splnením míľnika č. 2e, je **6000** EUR s DPH. To znamená, že ak uchádzač ponúkne lehotu splnenia míľnika č. 2e 150 kalendárnych dní, peňažná hodnota, ktorú v rámci tohto kritéria získa, je 300 000 EUR s DPH (50 dní x cena za deň), tzv. bonusová suma.
10. V prípade, ak počas lehoty plnenia nebude dodržaná ponúknutá lehota, verejný obstarávateľ si uplatní zmluvnú pokutu v zmysle čl. 18 bod 18.5 písm. b) Zmluvy , ktorej výška je stanovená na 8000 EUR s DPH, vychádzajúc pri jej stanovení z hodnoty výhody, ktorú uchádzač v tomto verejnom obstarávaní získal.
11. **Spôsob hodnotenia ponúk**
    1. Verejný obstarávateľ v tejto súťaži zvolil kritérium „Najlepší pomer ceny a kvality“. Zaužívaný postup pri tomto spôsobe hodnotenia obvykle býva ten, že ponuková cena uchádzača sa prevedie na body, ku ktorým sa následne pripočítajú body za kvalitatívne necenové kritériá. V tomto prípade sa môže stať, že úspešným uchádzačom sa nestane uchádzač s najnižšou ponukovou cenou, pretože v súčte bodov za všetky kritériá nedosiahne najvyšší výsledný počet bodov.
    2. V tejto súťaži verejný obstarávateľ zvolil na prvý pohľad odlišný, ale matematicky totožný prístup. **Cena a ostatné kritériá sa neprepočítavajú na body, ale na eurá.** Vo výsledku tak ponuka každého uchádzača môže mať dve rôzne ceny a to:
    * **Ponukovú cenu** (EUR s DPH) – cena, ktorú uchádzač predloží vo svojej ponuke, ktorá je nemenná a vychádza z kalkulácie ceny diela a ceny služieb podpory a prevádzky; táto cena sa v prípade úspešného uchádzača stane aj cenou zmluvnou.
    * **Cenu pre účely vyhodnotenia ponúk** – táto cena je cenou abstraktnou a určuje sa nasledovne:
      + Ak uchádzač ponúkne maximálne hodnoty kvalitatívneho kritéria K2, od jeho Ponukovej ceny **sa odpočíta presne určená bonusová suma**, čím sa pre účely vyhodnotenia ponúk jeho ponuková cena zníži a uchádzača zvýhodní.
      + Ak uchádzač neponúkne v rámci kritéria K2 žiadnu hodnotu, **jeho cena pre účely vyhodnotenia ponúk bude totožná s jeho ponukovou cenou**, čo uchádzača pri vyhodnotení ponúk znevýhodní.
    1. Cena pre účely vyhodnotenia ponúk **nemení Ponukovú cenu** uchádzača a slúži iba pre účely vyhodnotenia ponúk a k určeniu úspešného uchádzača. V konečnom dôsledku (rovnako ako pri bodovom hodnotení) sa tak uchádzač s najnižšou Ponukovou cenou nemusí stať úspešným uchádzačom, ak kvôli horšiemu plneniu kvalitatívneho kritéria K2 dosiahne vo vyhodnotení ponúk vyššiu Cenu ako uchádzač, ktorý má síce vyššiu Ponukovú cenu, ale lepšie hodnoty kritéria K2. Zjednodušene, toto nastavenie umožní aj drahšiemu uchádzačovi stať sa úspešným.
    2. Ide o tzv. „vzájomne nezávislé“ a transparentné hodnotenie ponúk, čo znamená, že každý uchádzač pozná svoju Ponukovú cenu aj Cenu pre účely vyhodnotenia ponúk už v čase, keď pripravuje svoju ponuku a tieto ceny žiadnym spôsobom nezávisia od ponúk iných uchádzačov.
    3. V prípade, ak po vyhodnotení ponúk nie je možné určiť úspešného uchádzača, budú vyzvaní tí uchádzači, medzi ktorými je potrebné určiť úspešného, aby v lehote nie kratšej ako jeden pracovný deň upravili svoje ponuky, prípadne potvrdili ich aktuálnu výšku. Úspešným sa stane uchádzač, ktorý sa po opätovnom vyhodnotení ponúk umiestni na vyššom mieste. Tento postup sa môže aj opakovať.
12. PODMIENKY ÚČASTI UCHÁDZAČOV

Uchádzač musí spĺňať nasledujúce podmienky účasti.

1. **OSOBNÉ POSTAVENIE**
   1. V zmysle § 32 ods. 1 ZVO sa verejného obstarávania môže zúčastniť len ten, kto spĺňa tieto podmienky účasti týkajúce sa osobného postavenia:
2. nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
3. nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z.z. o sociálnom poistení v znení zákona č. 221/2019 Z.z., § 25 ods. 5 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 221/2019 Z.z.) v Slovenskej republike a v štáte sídla, miesta podnikania alebo obvyklého pobytu,
4. nemá evidované daňové nedoplatky voči daňovému úradu a colnému úradu podľa osobitných predpisov (Zákon č. 199/2004 Z.z. Colný zákon a o zmene a doplnení niektorých zákonov v znení neskorších predpisov, Zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike a v štáte sídla, miesta podnikania alebo obvyklého pobytu,
5. nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
6. je oprávnený dodávať tovar, uskutočňovať stavebné práce alebo poskytovať službu,
7. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.
   1. Ak v § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa § 32 ods. 1 ZVO:

* písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,
* písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,
* písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,
* písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,
* písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,
* písm. f) doloženým čestným vyhlásením.
  1. Uchádzač alebo záujemca nie je povinný predkladať doklady podľa § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1  ods.  1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.). Ak uchádzač alebo záujemca nepredloží doklad podľa § 32 ods. 2 písm. a) ZVO, je povinný na účely preukázania podmienky podľa § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.
  2. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
  3. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.
  4. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie:

1. právoplatné rozhodnutie príslušného správneho orgánu, proti ktorému nie je možné podať žalobu,
2. právoplatné rozhodnutie príslušného správneho orgánu, proti ktorému nebola podaná žaloba,
3. právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo
4. iný právoplatný rozsudok súdu.
   1. V súlade s § 32 ods. 7 a  8 zákona vyššie uvedenú podmienku podľa § 32 ods. 1 písm. a) ZVO musí spĺňať aj iná osoba ako je uvedená v článku 32 ods. 1 písm. a) ZVO, a to osoba, ktorá má rozhodujúci vplyv na činnosť záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba:
5. vlastní väčšinu akcií alebo väčšinový obchodný podiel u uchádzača alebo záujemcu,
6. má väčšinu hlasovacích práv u uchádzača alebo záujemcu,
7. má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo
8. má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.
   1. Podmienku účasti uvedenú v § 32 ods. 1 písm. a) ZVO u iných osôb definovaných v § 32 ods. 7 v spojitosti s § 32 ods. 8 zákona preukáže uchádzač alebo záujemca predložením **čestného vyhlásenia** (príloha č. 3 týchto súťažných podkladov) alebo **vyhlásenia podľa § 32 ods. 5 ZVO**, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia. V čestnom vyhlásení alebo vo vyhlásení podľa § 32 ods. 5 ZVO uchádzač alebo záujemca uvedie zoznam iných osôb definovaných v § 32 ods. 7 zákona v spojitosti s § 32 ods. 8 zákona, ktoré musia tiež spĺňať podmienku účasti podľa § 32 ods. 1 písm. a) ZVO.
   2. Záujemca zapísaný v zozname hospodárskych subjektov podľa ZVO nie je povinný v procese verejného obstarávania predkladať doklady podľa § 32 ods. 2 ZVO. To neplatí pre preukázanie splnenia podmienok účasti podľa § 32 ods. 1 písm. a) ZVO za inú osobu definovanú v § 32 ods. 7 v spojitosti s § 32 ods. 8 ZVO. Splnenie uvedenej podmienky účasti u tejto inej osoby preukazuje záujemca verejnému obstarávateľovi predložením čestného vyhlásenia (príloha č. 3 týchto SP) alebo predložením vyhlásenia v súlade § 32 ods. 5 ZVO.
   3. Verejný obstarávateľ informuje uchádzačov, že doklady ktoré podľa § 32 ods. 3 ZVO **nevyžaduje od uchádzačov** z dôvodu použitia údajov z informačných systémov verejnej správy **predkladať**, sú:

* výpis z registra trestov uchádzača (výpis z registra trestov **právnickej osoby**) podľa § 32 ods. 2 písm. a) ZVO, v prípade výpisu z registra trestov pre **fyzickú osobu** uchádzač verejnému obstarávateľovi predloží údaje v rozsahu podľa § 10 ods. 4 Zákona č. 330/2007 Z. z. o registri trestov a o zmene doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov
* potvrdenia zdravotnej poisťovne a Sociálnej poisťovne podľa § 32 ods. 2 písm. b) ZVO,
* potvrdenie miestne príslušného daňového úradu a miestne príslušného colného úradu podľa § 32 ods. 2 písm. c) ZVO,
* potvrdenie príslušného súdu o skutočnosti, že na majetok uchádzača nebol vyhlásený konkurz, nie  je  v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku podľa § 32 ods. 2 písm. d) ZVO,
* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky podľa § 32 ods. 2 písm. e) ZVO.

Uvedené platí v prípade uchádzačov so sídlom alebo miestom podnikania v Slovenskej republike.

Z uvedeného teda vyplýva, že ak je uchádzač zapísaný v Zozname hospodárskych subjektov, predkladá odkaz na tento zápis, vrátane prílohy č. 3 týchto SP. Ak uchádzač nie je zapísaný v Zozname hospodárskych subjektov, predkladá nasledovné doklady:

* výpis z registra trestov nie starší ako tri mesiace fyzických osôb, ktoré sú štatutárnym orgánom, členom štatutárneho orgánu, členom dozorného orgánu, prokuristom hospodárskeho subjektu, resp. údaje potrebné na vyžiadanie výpisu/ov z registra trestov týchto fyzických osôb, vrátane prílohy č. 3 týchto SP.
* čestné vyhlásenie, že hospodársky subjekt nemá uložený zákaz účasti vo verejnom obstarávaní potvrdený končeným rozhodnutím v Slovenskej republike a v štáte sídla miesta podnikania alebo obvyklého pobytu.

1. **EKONOMICKÉ A FINAČNÉ POSTAVENIE.**

Nepožaduje sa.

1. **TECHNICKÁ ALEBO ODBORNÁ SPÔSOBILOSŤ.**

Podmienky účasti technickej a odbornej spôsobilosti preukáže uchádzač predložením nasledujúcich dokladov:

* + - 1. Uchádzač preukáže splnenie podmienky účasti podľa **§ 34 ods. 1 písm. a) ZVO** zoznamom dodávok tovaru za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

**Minimálna požadovaná úroveň štandardov:**

Podmienka účasti podľa § 34 ods. 1 písm. a) zákona bude splnená, ak uchádzač horeuvedeným zoznamom preukáže **za predchádzajúcich 5 rokov**, t. j. 5 rokov spätne od vyhlásenia verejného obstarávania **dodanie softvéru** obdobného charakteru ako je predmet zákazky, **vrátane jeho implmentácie a podpory**. Za softvér obdobného charakteru sa považuje **ekonomický informačný softvér s požadovaným modulom mzdy a účtovníctvo, používaný vo verejnej/štátnej správe/v súkromnom sektore s organizačnou štruktúrou viac ako 200 zamestnancov**. Služby podpory museli byť poskytované v trvaní minimálne 12 mesiacov.

Z predloženého zoznamu plnení budú vyplývať minimálne nasledovné údaje:

* názov a sídlo odberateľa/objednávateľa, vrátane kontaktnej osoby v rozsahu meno, priezvisko, mail a tel. číslo, kde si verejný obstarávateľ môže overiť údaje;
* opis predmetu plnenia v takom rozsahu, aby bolo možné posúdiť splnenie podmienky účasti;
* lehotu plnenia (mesiac, rok).

V prípade, ak služby realizoval uchádzač ako člen združenia skupiny dodávateľov, uvedie, t. j. vyčísli a započíta iba služby poskytované ním samotným.

V prípade, ak služby boli súčasťou väčšieho diela ako celku, uchádzač je povinný uviesť podiel služieb/tovarov, ktorých poskytnutie má preukázať v rámci preukazovania splnenia predmetnej podmienky účasti.

Vývoj informačných systémov, ich implemntácia, testovanie a následná podpora sú častokrát realizované dlhšie časovné obdobie. Z dôvodu zaistenia primeranej úrovne hospodárskej súťaže, v súlade s § 34 ods. 2 ZVO verejný obstarávateľ pristúpil k určeniu dlhšej lehoty, ako je doba podľa ods. 1 písm. a) ZVO.

* + - 1. Uchádzač preukáže splnenie podmienky účasti podľa **§ 34 ods. 1 písm. g) ZVO** predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.
  1. Minimálne jedna osoba vo funkcii **Špecialista pre mzdy a personalistiku** musí spĺňať nasledovné minimálne požiadavky:
     1. minimálne päť rokov odbornej praxe v oblasti mzdového účtovania, odmeňovania a personalistiky vo verejnom sektore so zameraním na aplikáciu zákona 553/2003 Z. z. Zákon o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov, zákona 552/2003 [Z. z.](https://www.epi.sk/form/goto.ashx?k=rule&value=1021200&f=2) o výkone práce vo verejnom záujme a zákona 311/2001 Z. z. Zákonník práce;
     2. minimálne 1 praktické skúsenosti s implementáciou alebo podporou ekonomického informačného systému.

Uchádzač na preukázanie splnenia vyššie uvedených minimálnych požiadaviek na osobu vo funkcii **Špecialista pre mzdy a personalistiku** predloží:

* profesijný životopis so zoznamom odborných skúseností v takom rozsahu, aby bolo možné posúdiť splnenie podmienky účasti
  1. Minimálne jedna osoba vo funkcii **Špecialista pre účtovníctvo** musí spĺňať nasledovné minimálne požiadavky:
     1. minimálne päť rokov odbornej praxe v oblasti účtovníctva
     2. minimálne 1 praktické skúsenosti s implementáciou alebo podporou ekonomického informačného systému.

Uchádzač na preukázanie splnenia vyššie uvedených minimálnych požiadaviek na osobu vo funkcii **Špecialista pre účtovníctvo** predloží:

* profesijný životopis so zoznamom odborných skúseností v takom rozsahu, aby bolo možné posúdiť splnenie podmienky účasti
  1. Minimálne jedna osoba vo funkcii **Špecialista pre rozpočet** musí spĺňať nasledovné minimálne požiadavky:
     1. minimálne päť rokov odbornej praxe v oblasti rozpočtovníctva a výkazníctva vo verejnom sektore
     2. minimálne 1 praktické skúsenosti s implementáciou alebo podporou ekonomického informačného systému.

Uchádzač na preukázanie splnenia vyššie uvedených minimálnych požiadaviek na osobu vo funkcii **Špecialista pre rozpočet** predloží:

* profesijný životopis so zoznamom odborných skúseností v takom rozsahu, aby bolo možné posúdiť splnenie podmienky účasti

**Profesijný životopis vyššie uvedených osôb bude obsahovať:**

* meno, priezvisko a kontaktné údaje experta
* údaje o najvyššom dosiahnutom vzdelaní a odbornej kvalifikácii
* prehľad zamestnaní/odbornej praxe v rozsahu identifikácie zamestnávateľa, popis činností, obdobie
* údaje o praktických skúsenostiach zodpovednej osoby, t.j. (špecialista v danej funkcii) v minimálnom rozsahu:
* názov a sídlo odberateľa,
* lehoty plnenia (od MM/RR – do MM/RR),
* pozíciu, ktorú zastával,
* názov projektu s popisom činností,
* určenie rozsahu prác za ktoré bol zodpovedný,
* kontaktnú osobu zo strany odberateľa (meno, tel. č. alebo mailová adresa).
  + - 1. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ alebo obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa [§ 40 ods. 8 ZVO.](https://www.epi.sk/zz/2015-343#f5392797)

1. **Doplňujúce informácie k podmienkam účasti.**
2. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.
3. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. 4 ZVO.
4. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.
5. V zmysle § 39 ods. 1 ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z. 5. januára 2016, ktorým sa ustanovuje štandardný formulár pre jednotný európsky dokument pre obstarávanie.
6. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.
7. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese [Jednotný európsky dokument (JED) - ÚVO (gov.sk)](https://www.uvo.gov.sk/verejny-obstaravatel-obstaravatel/jednotny-europsky-dokument-jed).
8. NÁVRH UCHÁDZAČA NA PLNENIE KRITÉRIÍ

**Postup verejného obstarávania:** nadlimitná zákazka zadávaná postupom verejnej súťaže

**Druh zákazky:** dodanie tovarov a poskytnutie služieb

**Predmet zákazky:** Ekonomický informačný systém pre BBSK a OvZP.

**Verejný obstarávateľ:** Banskobystrický samosprávny kraj, Nám. SNP 23, Banská Bystrica, 974 01

**Obchodné meno uchádzača:** *(vyplní uchádzač)*

**Sídlo alebo miesto podnikania:**  *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

**Kritérium K1 – Cena**

|  |  |  |  |  |  |
| --- | --- | --- | --- | --- | --- |
| **P. č.** | **Názov položky** | **Merná jednotka** | **Počet** | **Jednotková cena bez DPH** | **Cena spolu bez DPH** |
| 1 | Cena za dielo podľa zmluvy\* | celok | 1 |  |  |
| 2 | Cena za služby prevádzky | **mesiac** | 120 |  |  |
| 3 | Cena za služby podpory | **Mesiac** (60 Človekohodín) | 120 |  |  |
| 4 | Cena za Exit službu | Človekohodina | 50 |  |  |

\* *maximálna prípustná cena za Dielo (v zmysle čl. 12 bodu 2.2 písm. b) Zmluvy) je* ***1 500 000,00*** *EUR s DPH*

Celková cena za predmet zákazky v EUR bez DPH (súčet položiek 1 až 4): ....................................................

DPH v EUR: ....................................................

**Celková cena za predmet zákazky v EUR s DPH**

**(kritérium K1)\*:** ....................................................

\* ***V prípade, ak uchádzač je zdaniteľnou osobou pre DPH, uvedie v riadku „*Celková cena za predmet zákazky v EUR s DPH*” sumu z riadka „*Celková cena za predmet zákazky *v EUR bez DPH“ navýšenú o aktuálne platnú sadzbu DPH.***

***V prípade, ak uchádzač nie je zdaniteľnou osobou pre DPH, uvedie v riadku „*Celková cena za predmet zákazky v EUR s DPH*” rovnakú sumu ako uviedol v riadku „*Celková cena za predmet zákazky *v EUR bez DPH“.***

***V prípade, ak je uchádzač zahraničnou osobou, uvedie v riadku „*Celková cena za predmet zákazky v EUR s DPH*” sumu z riadka „*Celková cena za predmet zákazky *v EUR bez DPH“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).***

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

**Kritérium K2 – Lehota dodania**

**Míľnik č. 2e** podľa prílohy č. 3 Zmluvy**: do ............... pracovných dní odo dňa účinnosti zmluvy**

***Poznámka:*** *Maximálna prípustná hodnota lehoty pre splnenie míľnika č. 2e je 200 pracovných dní odo dňa účinnosti zmluvy. Minimálna hodnota lehoty pre splnenie míľnika č. 2e, pri ktorej bude verejný obstarávateľ zvýhodňovať ponuku uchádzača v rámci tohto kritéria, je 150 pracovných dní.*

**Ako uchádzač týmto čestne vyhlasujem, že uvedený návrh na plnenie stanovených kritérií je v súlade s predloženou ponukou a jej prílohami.**

V ...............................dňa......................... ......................................................................................

meno, priezvisko, funkcia oprávnenej osoby a podpis

oprávnenej osoby konať za záujemcu/uchádzača